**OSNOVNA ŠKOLA „ŽNJAN-PAZDIGRAD“**

**Pazdigradska 1**

**21000 SPLIT**

Klasa: 602-01/17-01/107

Urbroj: 2181/01-260-17-8

Split, 18. prosinca 2017.g.

Na temelju odredaba Pravilnika o davanju na korištenje prostora u objektima osnovnih škola čiji je osnivač Grad Split (KLASA: 602-02/16-01/118, URBROJ: 2181/01-09-01/06-16-2), Osnovna škola „Žnjan-Pazdigrad“raspisuje

**JAVNI NATJEČAJ**

**ZA DODJELU PROSTORA NA KORIŠTENJE**

**NA ODREĐENO VREMENSKO RAZDOBLJE**

1. **Podaci o prostoru i duljini trajanja najma**

Raspisuje se javni natječaj za dodjelu prostora Osnovne škole „Žnjan-Pazdigrad“ na korištenje udrugama, ustanovama i pravnim osobama u trajanju od 6 mjeseci, za slijedeće prostore:

|  |  |  |  |  |
| --- | --- | --- | --- | --- |
| R.B. | LOKACIJA | POVRŠINA | NAMJENA | NAKNADA ZA KORIŠTENJE |
| 1. | Pazdigradska 1, Split | Mala dvorana  200 m2 | dvorana za sportske aktivnosti | 76,00 kn po satu |
| 2. | Pazdigradska 1, Split | Velika trodijelna dvorana 1215 m2 |  |  |
| cijela dvorana (1215 m2 ) | dvorana za sportske aktivnosti | 400,00 kn po satu |
| 2/3 dvorane  (810 m2) | dvorana za sportske aktivnosti | 300,00 kn po satu |
| 1/3 dvorane  (405 m2) | dvorana za sportske aktivnosti | 200,00 kn po satu |

1. **Uvjeti za prijavu**

Prostori se daju na korištenje udrugama, ustanovama i pravnim osobama za obavljanje odgojno-obrazovnih, kulturnih, socijalnih, humanitarnih, znanstvenih, zdravstvenih, sportskih i tehničkih aktivnosti. Udruga, ustanova i pravna osoba može se prijaviti na natječaj uz uvjet:

1. da je upisana u Registar udruga Republike Hrvatske, odnosno drugi odgovarajući registar,
2. ima sjedište na području Grada Splita,
3. da je upisana u Registar neprofitnih organizacija pri ministarstvu financija Republike Hrvatske, te da vodi transparentno financijsko poslovanje sukladno propisima o računovodstvu neprofitnih organizacija,
4. nema dugovanje s osnove plaćanja doprinosa i poreza, te drugih davanja prema državnom proračunu i proračunu Grada Splita,
5. ima organizacijske kapacitete i ljudske resurse za provedbu aktivnosti,
6. da se protiv udruge, ustanove i pravne osobe odnosno osobe ovlaštene za zastupanje (udruge, ustanove i pravne osobe) ne vodi kazneni postupak i nije pravomoćno osuđena za kaznena djela i prekršaje definirane člankom 48. Uredbe o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge (NN br. 26/2015),
7. prijava na natječaj mora sadržavati sve tražene podatke, dokumentaciju i popunjene obrasce određene natječajnom dokumentacijom,
8. **Sadržaj prijave**

Prijava na natječaj mora sadržavati:

1. izvadak iz matičnog registra u koji je udruga, ustanova i pravna osoba upisana, odnosno izvadak iz drugog odgovarajućeg registra,
2. izvadak iz Registra neprofitnih organizacija,
3. presliku važećeg statuta udruge, ustanove i pravne osobe sa svim izmjenama i dopunama,
4. ispunjeni obrazac izjave osobe ovlaštene za zastupanje o nepostojanju duga s osnove Grada Splita,
5. potvrda Porezne uprave o stanju duga po osnovi javnih davanja o kojima službenu evidenciju vodi Porezna uprava, a koja nije starija od 30 dana od dana objave natječaja,
6. popis zaposlenih osoba (na određeno i neodređeno vrijeme)
7. uvjerenje nadležnog suda da se protiv odgovorne osobe udruge (ustanove, pravne osobe)ne vodi kazneni postupak, koje nije starije od 60 dana od dana objave natječaja,
8. druge dokaze i dokumentaciju određenu natječajnom dokumentacijom.
9. **Upute za prijavitelje, kriteriji i mjerila za bodovanje**
10. Kriteriji i mjerila za bodovanje prijava pristiglih na natječaj za davanje na korištenje prostora škole su:
11. Godine aktivnog djelovanja podnositelja prijave

* za svaku godinu aktivnog djelovanja ………………………………… 1 bod

1. Broj zaposlenika na neodređeno vrijeme

* do 2 ……………………………………………………………….……. 1 bod
* od 3 do 5 ……………………………………………………………….. 3 boda
* od 6 do 10 …………………………………………………………….... 5 bodova
* više od 10 …………………………………………………………….… 7 bodova

1. Broj članova udruge i/ili volontera

* do 5 …………………………………………………………………..…. 1 bod
* od 6 do 10 ………………………………………………………….…... 3 boda
* od 11 do 20 ………………………………………………………….…. 5 bodova
* od 21 do 30 ……………………………………………………….……. 7 bodova
* više od 30 …………………………………………………………….… 9 bodova

1. Neposredan rad s korisnicima usluga

* rad s korisničkim skupinama do 5 korisnika ………………………..… 1 bod
* rad s korisničkim skupinama od 6 do 10 korisnika………………..….. 3 boda
* rad s korisničkim skupinama od 11 do 20 korisnika………………..… 5 bodova
* rad s korisničkim skupinama od 21 do 40 korisnika ……………..…... 7 bodova
* rad s korisničkim skupinama iznad 40 korisnika …………………..…. 10 bodova

1. Ostvarena priznanja, uspjesi, nagrade i sl.

* državna…………………………………………………………………… 8 bodova
* Grada Splita………………………………………………………………. 4 boda
* strukovna…………………………………………………………………. 2 boda

1. Neposredna uključenost učenika škole u planirane aktivnosti

* Učenici škole u velikoj mjeri će biti uključeni u planirane aktivnosti … 2 boda
* Korisničku skupinu čine isključivo učenici škole ……………………… 8 bodova

1. Povjerenstvo za dodjelu prostora na korištenje će na temelju zbroja bodova za svakog podnositelja zahtjeva, utvrditi prijedlog liste za dodjelu prostora na korištenje na određeno vremensko razdoblje, te će biti objavljena na mrežnoj stranici Osnovne škole „Žnjan-Pazdigrad“ Split*.* Povjerenstvo za dodjelu prostora na korištenje će u roku od 8 dana od utvrđivanja prijedloga liste za dodjelu prostora na korištenje na određeno vremensko razdoblje, pisanim putem obavijestiti prijavitelje o statusu njihove prijave.

Konačnu listu za dodjelu prostora na korištenje na određeno vremensko razdoblje, temeljem prijedloga Povjerenstva za dodjelu prostora na korištenje, utvrđuje Školski odbor.

1. **Upute o pravu prigovora**

Podnositelj prijave kojem nije odobreno korištenje prostora na određeno vremensko razdoblje ima pravo prigovora u roku od 8 dana od dana primitka pisane obavijesti. Prigovor se može podnijeti isključivo na bodovanje nekog kriterija. Prigovor se podnosi u pisanom obliku Povjerenstvu za prigovore na adresu škole Osnovna škola „Žnjan-Pazdigrad“*,* Pazdigradska 1, 21000 Split.

Ukoliko prijava na natječaj ne ispunjava propisane uvjete natječaja biti će odbijena. Povjerenstvo za pripremu i provedbu natječaja te provjeru ispunjavanja propisanih uvjeta natječaja obavijestiti će pisanim putem podnositelja prijave na natječaj čija je prijava odbijena o razlozima odbijanja prijave.Svi podnositelji prijava na natječaj, čije prijave budu odbijene iz razloga neispunjavanja propisanih uvjeta natječaja, imaju pravo u roku od 8 dana od dana zaprimanja obavijesti podnijeti prigovor Povjerenstvu za prigovore. Prigovor se podnosi na adresu Osnovna škola „Žnjan-Pazdigrad“*,* Pazdigradska 1, 21000 Split.

Povjerenstvo za prigovore će u roku od 8 dana od primitka prigovora odlučiti o istom.

1. **Obavijest o potpisivanju ugovora**

Na temelju konačne liste, ravnatelj škole u roku od 30 dana od donošenja konačne liste za dodjelu prostora na korištenje na određeno vremensko razdoblje sklapa ugovor o korištenju prostora s korisnikom prostora.

1. **Način, rok i mjesto dostave prijava**

Prijava na natječaj podnosi se osobno u zatvorenoj omotnici ili poštom na adresu Osnovna škola „Žnjan-Pazdigrad“*,* Pazdigradska 1, 21000 Split s naznakom: „Ne otvarati - za javni natječaj za dodjelu prostora na korištenje na određeno vrijeme“.

Rok za podnošenje prijava je  **30 dana od dana objave Javnog natječaja**.

Ravnatelj Predsjednik školskog odbora

Mate Omazić Krešimir Čaljkušić